Aḥric wis sin: asenked n wamud tessuter di Lla Kayssa, yiwet n tmeṭṭut ixeddmen iḥeckulen ad as-d-texdem kra n usafar ara yebḍun ger Faḍma d Lɛerbi. Dagi tameskart tessaweḍ ad d-mmeslay γef kra n tγawsiwin n tmetti taqbaylit ḥala tameṭṭut I izemren ad d-temmeslay fell-asent. Tismin n temγarin neγ n tnuḍin , iḥeckulen … annect-agi I waken ad seddunt tudert n yirgazen. win ara yeγren ungalagi, ad ifiq d akken bab n rray di tmetti; d nettat i yessedduyen timetti d tudert akken i syehwa, d nettat i yettrayen, γas akken, s ufella, yettbin-d urgaz d netta I d aqerru. Maca, akken qqaren, ixxamen daxel iselγen!